Kunda kirik

Kunda Kolmekuninga kirik on Lääne-Virumaal Kundas asuv luteri kirik. Kirikut kasutab EELK Kunda kogudus.

Historitsistlikus stiilis kiriku ehitamist alustati 1927. aastal arhitekt Ernst Gustav Kühnerti projekti järgi.muinas.ee: EELK Kunda Kolmekuninga kirik, vaadatud 12. mai 2018 Kirik õnnistati 8. jaanuaril 1928.Kunda kogudus tähistas kiriku sünnipäeva, eestikirik.ee, 23.01.2008 

Kunda kiriku teeb ainulaadseks see, et kiriku kell pole mahtunud väikesesse kellatorni ja ripub konsooliga kirikutorni välisküljel. Eesti kultuurimälestiste registrisse kantud pronksist kirikukell valmis 1937. aastal Fr. Krulli masinatehases. 2006. aastal läks kell remonti.Kunda kiriku kell läks remonti, virumaateataja.ee, 9.03.2006 

Teiseks omapäraks on see, et kui sakraalehituslike kaanonite kohaselt peaks kirikute altarid asetsema idas, siis Kunda kirikus on altar läänes ja uks idas. 

Tavapärase altarimaali asemel on kiriku altarile paigutatud altariskulptuur "Kutsuv Kristus", mis on valatud Taani kujuri Bertel Thorvaldseni skulptuuri eeskujul. 

Kirikus on 500 istekohta ja seal on hea akustika. 

 Viited 

 Välislingid 
Kunda kogudus tähistas kiriku sünnipäeva, 23.01.2008

Kategooria:Kunda
Kategooria:Lääne-Viru maakonna kirikud
Kategooria:Eesti Evangeelse Luterliku Kiriku kirikud‎